|  |
| --- |
|  |
|  |
|  |
|  |

Kansallisen demokratiaohjelman työryhmä, kokous 5

**Aika** 23.1.2025 klo 10.30–12.30

**Paikka** Kirkkokatu 12, nh. Aleksanteri / Teams

**Osallistujat
(varajäsen suluissa):** (x) Johanna Suurpää, oikeusministeriö (puheenjohtaja)

(x) Henni Axelin, opetus- ja kulttuuriministeriö (varapuheenjohtaja)

(x) Niklas Wilhelmsson, oikeusministeriö

(-) (Jyrki Jauhiainen)

(x) Sanna Malkki, valtioneuvoston kanslia

(-) (Risto Alatarvas)

(x) Pekka Hukka, ulkoministeriö

(x) (Annamari Tornikoski)

(x) Hanna Helinko, sisäministeriö

(-) (Maarit Nikander)

(-) Timo Tuovinen, puolustusministeriö

(-) (Eijaliisa Kettunen)

(x) Markku Mölläri, valtiovarainministeriö

(x) (Katju Holkeri)

(-) Aki Tornberg, opetus- ja kulttuuriministeriö

(x) (Erno Hyvönen)

(-) Antonia Husberg, maa- ja metsätalousministeriö

(x) (Sami Tantarimäki)

(x) Eero Salojärvi, liikenne- ja viestintäministeriö

(-) (Hanna Laurila)

(-) Johanna Huovinen, sosiaali- ja terveysministeriö

(x) (Riikka Pellikka)

(-) Heta-Elena Heiskanen, ympäristöministeriö

(-) (Pekka Harju-Autti)

Sihteeristö:

(x) Sini Keinonen, opetus- ja kulttuuriministeriö

(x) Liisa Männistö, oikeusministeriö

(x) Nina Suorsa, oikeusministeriö

**Kutsutut asiantuntijat:**

(x) Anna Bruun, työ- ja elinkeinoministeriö

**Asialista**

1. **Kokouksen avaus ja läsnäolijoiden toteaminen**

Puheenjohtaja avasi kokouksen klo 10.31. Todettiin läsnäolijat.

1. **Esityslistan hyväksyminen**

Hyväksyttiin muutoksitta.

1. **Työryhmän kokoonpanomuutosten toteaminen (liite 3.1)**

Työryhmän kokoonpanossa todettiin seuraavat muutokset:

Kehityspolitiikan neuvonantaja **Lotta Valtosen** tilalle varajäseneksi on nimetty kehityspolitiikan neuvonantaja **Annamari Tornikoski** ulkoministeriöstä, erityisasiantuntija **Janne Savolaisen** tilalle varajäseneksi on nimetty erityisasiantuntija **Erno Hyvönen**, opetus- ja kulttuuriministeriöstä, ja opetusneuvos **Anna Mikanderin** tilalle työryhmän sihteeriksi on nimetty erityisasiantuntija **Sini Keinonen** opetus- ja kulttuuriministeriöstä.

1. **Edellisen kokouksen pöytäkirjan hyväksyminen (liite 4.1)**

Hyväksyttiin pöytäkirja julkaistavaksi Hankeikkunassa.

**Periaatepäätösluonnoksesta saatu lausuntopalaute sekä lasten ja nuorten kuulemisten tulokset (liitteet 5.1, 5.2)**

Liisa Männistö esitteli lausuntopalautteen sekä lasten ja nuorten kuulemisten keskeiset huomiot. Merkittiin saatu palaute tiedoksi. Työryhmän jäseniä pyydettiin toimittamaan sihteeristölle mahdolliset huomionsa lausuntoyhteenvetoon liittyen mahdollisimman pian.

1. **Periaatepäätöksen valmistelu (liite 6.1)**

Liisa Männistö esitteli lausuntojen ja kuulemisten perusteella muokatun luonnoksen valtioneuvoston periaatepäätökseksi ja kertoi valmistelutilanteesta. Käytiin luonnokseen tehdyt muokkausehdotukset läpi ja sovittiin jatkovalmistelusta. Ministeriöiden hyväksynnät luonnokseen pyydettiin viimeistään 29.1.2025.

1. **Muut asiat**

OM:n verkkosivuille koottuja [demokratiaindikaattoreita](https://app.powerbi.com/view?r=eyJrIjoiYWEzNTc2MjEtYTNhNy00N2Y4LWIyM2ItY2M3M2ZiYzgwMmFlIiwidCI6IjdjMTRkZmE0LWMwZmMtNDcyNS05ZjA0LTc2YTQ0M2RlYjA5NSIsImMiOjh9) on päivitetty 01/2025.

Perus- ja ihmisoikeusindikaattorit on koottu yhteiselle verkkosivustolle: <https://perusoikeusseuranta.fi/>.

Todettiin, että demokratiaohjelmaa voisi esitellä VM:n koordinoimassa Avoin demokratia -verkostossa, kun siirrytään ohjelman toimeenpanovaiheeseen.

Parlamentaarinen vaalialuetyöryhmä luovutti esityksensä oikeusministeriölle tänään. Työryhmä esittää vaalialuetta ratkaisuksi eduskuntavaalien vaalijärjestelmän suhteellisuuden parantamiseen niissä vaalipiireissä, joissa piilevä äänikynnys on erityisen korkea. [Oikeusministeriön tiedote 23.1.2025](https://oikeusministerio.fi/-/tyoryhma-esittaa-vaalialuemallia-madaltamaan-eduskuntavaalien-piilevaa-aanikynnysta-).

Professori, selvityshenkilö Janne Salminen tekee valtiovarainministeriön ja oikeusministeriön toimeksiannosta oikeudellista selvitystä, jossa tarkastellaan tilannetta, jossa sama henkilö toimii luottamustehtävässä samanaikaisesti suomalaisen julkishallinnon eri tasoilla. Selvitys on tarkoitus julkaista 30.1.2025.

Valmisteilla on myös oikeusministeriön toimeksiannosta tehtävä selvitys kansalaisjärjestöjen hallinnollisen taakan keventämisestä. Selvitys on tarkoitus julkaista tammi-helmikuun aikana. Oikeusministeriön toimeksiannosta on tekeillä myös kansallisen lapsistrategian puitteissa toteutetun, lasten ja nuorten osallistumista ja vaikuttamista tukevan palvelukokonaisuuden loppuraportti (Motiva Oy), joka julkaistaan tammikuun lopussa.

International IDEA järjestää yhteistyössä oikeusministeriön kanssa Helsingissä 14.2.2025 työpajan vaalien turvallisuuteen ja resilienssiin liittyen, johon myös muiden ministeriöiden edustajat ovat tervetulleita.

Digiraati on saanut Perla teko 2024 -palkinnon Lapsuuden, nuoruuden ja perheen tutkimuskeskukselta (Perla). [Tampereen yliopiston verkkouutinen 18.12.2024](https://www.tuni.fi/fi/ajankohtaista/demokratiaa-ja-nuorten-yhteiskunnallista-osallistumista-edistava-digiraati-sai-perla).

Maaseutupoliittisen selonteon valmistelun yhteydessä ja osana kansallisen lapsistrategian toimeenpanoa on kuultu lapsia ja nuoria yhteistyössä Nuorten Akatemian kanssa. Kuulemisten tuloksen julkaistaan 24.1.2025.

1. **Seuraava kokous**

Ti 18.3.2025 klo 12.30–14.00

1. **Kokouksen päättäminen**

Puheenjohtaja päätti kokouksen klo 12.01.